<classify> Shirikisho la Soka Duniani, FIFA, limependekeza leo kwamba timu ziruhusiwe kufanya mabadiliko ya wachezaji watano wanapocheza badala ya watatu kama suluhisho la muda kutokana na athari za ugonjwa virusi vya corona Covid-19. FIFA imesema pendekezo hilo litasaidia timu kukabiliana na shinikizo la kucheza mechi nyingi ili kukamilisha msimu kwa muda mfupi ambao umesalia, pindi mechi zitakaporejea tena baada ya kusitishwa kufuatia janga la corona. Hata hivyo pendekezo hilo litasubiri kuidhinishwa na baraza linaloshughulika na utungaji sheria za kandanda, IFAB, na uamuzi wa mwisho utatolewa na waandaaji wa michezo. Endapo uamzi huo wa fifa utapitishwa basi uataratibu huo utatumika mpaka katika ligi kuu ya Vodacom Tanzania bara ambapo sasa zile timu zenye kikosi kipana ndizo zitakazo tamba Zaidi.  <topic>: BURUDANI 